Nyasaye dwaro ni wadag gi kuwe koda mor e paradis me piny nyaka chieng’!
Nyalo bedo ni ipenjori niya: ‘Be mano nyalore? ’ Muma wacho ni Pinyruodh Nyasaye biro miyo mano onyalre, kendo onyisowa ni Nyasaye dwaro ni ji duto opuonjre wach Pinyruodhno koda gimomiyo ne ochweyowa.—Zaburi 37:11, 29; Isaiah 9:7.
Nyasaye dwaro ni mondo okonywa.
Mana kaka wuoro ma jahera dwaro mana ber ne nyithinde, Wuonwa me polo dwaro ni wayud mor masiko nyaka chieng’. (Isaiah 48:17, 18) Nyasaye osingo ni “ng’at ma timo dwach Nyasaye siko nyaka chieng’.”—1 Johana 2:17.
Nyasaye dwaro ni wawuoth e yorene.
Muma wacho ni Jachwechwa dwaro ‘puonjowa’ mondo ‘wawuoth e yorene.’ (Isaiah 2:2, 3) Oseloso oganda mar “joma iluongo gi nyinge” mondo oland dwaro mare e piny mangima.—Tich Joote 15:14.
Nyasaye dwaro ni walame e achiel.
Kar kelo pogruok e kind ji, lamo maler mar Jehova riwo ji e hera madier. ( Johana 13:35) Ng’a gini e kindegi mapuonjo ji kuonde duto kaka ginyalo tiyo ne Nyasaye ka gin e achiel? Wakwayi ni imany dwoko mar penjono ei brosuani.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn